
Fiatal vállalkozások befektetéshez jutása

A dolgozatom témája a startupok befektetéshez jutása. Számos tudományos munka foglalkozik a vállalkozásokkal, illetve azok pénzügyeivel, azonban a startupokról kevesebb elemzés és kutatás létezik. Gyakran még arról is megoszlik a kutatók véleménye, hogy egyáltalán mit hívunk startupnak. A dolgozatom célja, hogy bemutassa, hogy a startupok milyen befektetési lehetőségeket vehetnek igénybe a különböző érettségi szakaszokban, valamint megtudni, hogy a startupok mennyire követik a szakirodalomban leírtakat a gyakorlatban is. A kutatásom során bebizonyítom, hogy a startupok valóban az elmélet által leírt érettségi szakaszokban elérhető befektetőktől kapják-e a szükséges finanszírozási segítséget vagy sem. Kitérek továbbá arra is, hogy mennyire vannak tisztában azzal, hogy milyen jogcímen kapták a befektetéseket, illetve, hogy milyen forrásból, vizsgálom, hogy-
a vállalkozások mennyire ismerik az befektetéshez jutás alternatíváit, valamint azt, hogy
léteznek-e olyan befektető keresési lehetőségek, amelyek a gyakorlatban már működnek, de még a szakirodalomban nem tettek róla említést.
A kutatáshoz kvantitatív és kvalitatív kutatási módszert is alkalmaztam. A tapasztalatokat és a véleményeket kérdőív alkalmazásával gyűjtöttem össze, illetve részt vettem olyan az egyetem által rendezett programokon, amelyek keretében startupperek mondták el a tapasztalataikat és, hogyan alapítottak sikeres startupokat. Ezeket használtam fel a hipotéziseim és a felvázolt állításaim alátámasztására, illetve megcáfolására.
Az eredményekből megállapítható, hogy a startupoknak a sikeressége függ attól is, hogy mely iparágban tevékenykednek, továbbá az, hogy a startupok, akik már éltek a befektetés igénybevételével másképp gondolkoznak egyes témákat illetően. Látványos eltérés az a digitális fejlődés vonzataként az internet és a közösségi weboldalak nyújtotta befektetés keresési lehetőség hasznosnak ítélésében volt, megállapításokat tehettem arra vonatkozólag is, hogy a vállalkozások ismerik a crowdfunding oldalakat, tisztában vannak azzal, hogy ezek a weboldalak a közösségi finanszírozás eszközeként szolgálnak. 



